Document ID: /roh_data/filtered/fineweb-2-filterrobots_roh.jsonl.gz/29921

- Dad in sajettim en la vischnanca da Rehetobel (AR) vegnan 2 policists blessads, in grevamain.
- Il sajettim è capità mardi avantmezdi durant ina perquisiziun d'ina chasa. Il motiv per quella saja stà che la polizia sminavia che l'um haja là ina plantascha da chonf.
- I na sa tracta betg dad in act terroristic.
- Pliras uras han las contractivas cuzzà, però senza success.
- L'um ha fatg suicidi.
- L'um era enconuschent a la polizia.
L'um che ha sajettà mardi en damaun sin dus policists a Rehetobel en il chantun Appenzell Dadora è mort. Quai han confermà las autoritads durant ina conferenza da medias a Herisau mardi saira.Mardi avantmezdi ha la polizia perquirì sia chasa pervi dal suspect d'ina plantascha da chonv. El ha sajettà sin ils policists. In dals policists è tenor las autoritads anc adina en privel da vita.
Enconuschent a la polizia
I sa tracti d'in um svizzer da 33 onns ch’è stà enconuschent a la polizia pervi da differents delicts. Tranter auter pervi da pliras emprovas da mazzament, blessuras corporalas grevas e perquai ch’el haja cuntrafatg a la lescha d’armas. Perquai che l'um è stà memia giuven cura ch'el ha commess quests delicts, n'ha el betg stuì ir en praschun il 2004. La dretgira aveva lura sentenzià el a mesiras da correcziun.
RR novitads 10:00+